stanford-oval/wikipedia huggingface dataset:
สถานีห้วยขวาง
รายละเอียดของสถานี > สีสัญลักษณ์ของสถานี

ใช้สีส้มตกแต่งกระเบื้องที่เสา ผนังและขอบด้านบนของแนวประตูกั้นชานชาลา หมายถึงเป็นสถานีที่อยู่ในพื้นที่ย่านการค้าหนาแน่น
รายละเอียดของสถานี > รูปแบบของสถานี

เป็นสถานีใต้ดิน กว้าง 23 เมตร ยาว 226 เมตร ระดับชานชาลาอยู่ลึก 19 เมตรจากผิวดิน เป็นชานชาลาแบบเกาะกลาง (Station with Central Platform)
รายละเอียดของสถานี > ความโดดเด่นของโครงสร้างสถานี

มีพื้นที่ภายในสถานีเพียง 2 ชั้น คือชั้นออกบัตรโดยสารและชั้นชานชาลา เนื่องจากพื้นที่ชั้นบนสุดของสถานีถูกนำไปก่อสร้างเป็นอุโมงค์ลอดทางแยกรัชดาภิเษก-ห้วยขวาง ตามแนวถนนรัชดาภิเษก
รายละเอียดของสถานี > ทางเข้า-ออก

1 ลานจอดรถของสถานี, ป้ายรถประจำทางไปศูนย์วัฒนธรรมฯ (ลิฟต์)
2 ถนนประชาราษฎร์บำเพ็ญ, อาคารจูบิลีเพรสทีจ, ป้ายรถประจำทางไปศูนย์วัฒนธรรมฯ
3 โรงแรมดิเอมเมอรัลด์, ป้ายรถประจำทางไปสี่แยกรัชดาภิเษก-สุทธิสาร
4 อาคารเสริมทรัพย์, ป้ายรถประจำทางไปสี่แยกรัชดาภิเษก-สุทธิสาร
รายละเอียดของสถานี > การจัดพื้นที่ในตัวสถานี

แบ่งเป็น 2 ชั้น ประกอบด้วย
1 ชั้นออกบัตรโดยสาร
2 ชั้นชานชาลา
สิ่งอำนวยความสะดวก

ลานจอดรถ 30 คัน บริเวณทางเข้า-ออกหมายเลข 1
ลิฟท์สำหรับผู้พิการ ทางเข้า-ออกหมายเลข 1
เวลาให้บริการ

| ปลายทาง> สายเฉลิมรัชมงคล.ชานชาลาที่ 1 | ปลายทาง> สายเฉลิมรัชมงคล.ชานชาลาที่ 1 | วัน> สายเฉลิมรัชมงคล.ชานชาลาที่ 1 | ขบวนแรก> สายเฉลิมรัชมงคล.ชานชาลาที่ 1 | ขบวนสุดท้าย> สายเฉลิมรัชมงคล.ชานชาลาที่ 1 | สายเฉลิมรัชมงคล> ชานชาลาที่ 1 | สายเฉลิมรัชมงคล> ชานชาลาที่ 1 |
| --- | --- | --- | --- | --- | --- | --- |
| BL38 | หลักสอง | จันทร์ – ศุกร์ | 05:59 | 23:47 |  |  |
| BL38 | หลักสอง |  |  |  |  |  |
| BL38 | หลักสอง | เสาร์ – อาทิตย์ นักขัตฤกษ์ | 06:01 | 23:47 |  |  |

ชานชาลาที่ 2
| BL01 | ท่าพระ   (ผ่านบางซื่อ) | จันทร์ – ศุกร์ | 05:55 | 23:50 |  |  |
| BL01 | ท่าพระ   (ผ่านบางซื่อ) |  |  |  |  |  |
| BL01 | ท่าพระ   (ผ่านบางซื่อ) | เสาร์ – อาทิตย์ นักขัตฤกษ์ | 05:59 | 23:50 |  |  |
| BL01 | ท่าพระ   (ผ่านบางซื่อ) |  |  |  |  |  |
| BL01 | ท่าพระ   (ผ่านบางซื่อ) |  |  |  |  |  |
| ขบวนสุดท้ายเชื่อมต่อสายสีม่วง | – | 23:04 |  |  |  |  |
รถโดยสารประจำทาง

เส้นทางที่มีรถรองรับวีลแชร์
รถโดยสารประจำทาง > ถนนประชาราษฎร์บำเพ็ญ (ตลาดห้วยขวาง) > องค์การขนส่งมวลชนกรุงเทพ

|  ถนนประชาราษฎร์บำเพ็ญ (ตลาดห้วยขวาง)> สายที่.องค์การขนส่งมวลชนกรุงเทพ (ขสมก.) |  ถนนประชาราษฎร์บำเพ็ญ (ตลาดห้วยขวาง)> ต้นทาง.องค์การขนส่งมวลชนกรุงเทพ (ขสมก.) |  ถนนประชาราษฎร์บำเพ็ญ (ตลาดห้วยขวาง)> ปลายทาง.องค์การขนส่งมวลชนกรุงเทพ (ขสมก.) |  ถนนประชาราษฎร์บำเพ็ญ (ตลาดห้วยขวาง)> หมายเหตุ.องค์การขนส่งมวลชนกรุงเทพ (ขสมก.) |  |
| --- | --- | --- | --- | --- |
| 54 | วงกลม พระราม 9 | ดินแดง |  |  |
| 73 | สวนสยาม | สะพานพุทธ | หมดระยะห้วยขวาง |  |

ถนนรัชดาภิเษก ด้านสุทธิสาร สาย 73 136 137 179 185 206 514 517
ถนนรัชดาภิเษก ด้านศูนย์วัฒนธรรมฯ สาย 54 73 136 137 179 185 206 514 517
ถนนประชาราษฎร์บำเพ็ญ ด้านตลาดห้วยขวาง สาย 54 73
ถนนประชาราษฎรบำเพ็ง ฝั่งลานจอดรถสถานีห้วยขวาง สองแถวแดง ตลาดห้วยขวาง-ราม39(วัดเทพลีลา)
สถานที่สำคัญใกล้เคียง

สำนักงานเขตห้วยขวาง
ศูนย์บริการสาธารณสุข 25 ห้วยขวาง
ตลาดห้วยขวาง
ห้องสมุดประชาชนเคหะชุมชนห้วยขวาง
สนามกีฬาเคหะชุมชนห้วยขวาง
โรงเรียนสามเสนนอก
วัดกุนนทีรุทธาราม
โรงเรียนกุนนทีรุทธารามวิทยาคม
โรงเรียนเตรียมอุดมศึกษาพัฒนาการ รัชดา
สถานีตำรวจนครบาลห้วยขวาง
สถานที่สำคัญใกล้เคียง > ศูนย์การค้าและอาคารสำนักงาน

อาคารจูบิลี เพรสทีจ
อาคารทศพลแลนด์
อาคารฟอรั่ม ทาวเวอร์
อาคารเสริมทรัพย์
mansion 7
สถานที่สำคัญใกล้เคียง > โรงแรม

โรงแรมดิ เอมเมอรัลด์ กรุงเทพฯ
โรงแรมสยามเบเวอร์ลี่
โรงแรมเจดับบลิว แมริออท แบงค็อก รัชดา
โรงแรมพาลาสโซ กรุงเทพฯ
โรงแรมคาลิปโซ่
เหตุการณ์สำคัญในอดีต

วันที่ 5 สิงหาคม พ.ศ. 2551 เวลาประมาณ 18.20 น. รถไฟฟ้าใต้ดินจากสถานีสุทธิสาร มุ่งหน้าสถานีหัวลำโพง ได้เกิดเหตุขัดข้องทางเทคนิคและหยุดวิ่งกะทันหัน โดยมีการประกาศแจ้งให้ผู้โดยสารออกจากขบวนรถทั้งระบบ ทำให้มีผู้โดยสารตกค้างอยู่ตามสถานีต่าง ๆ จำนวนมาก สาเหตุเกิดจากมีสัญญาณไฟแจ้งเตือนให้เจ้าหน้าที่เข้าไปตรวจสอบระบบบางอย่างที่อาจขัดข้อง จึงต้องปิดระบบไฟฟ้าในช่วงระหว่างสถานีสุทธิสารและสถานีห้วยขวาง และต้องปรับเปลี่ยนการเดินรถโดยเปิดเดินรถเพียงอุโมงค์เดียวในช่วงระหว่างสถานีศูนย์วัฒนธรรมแห่งประเทศไทย ถึงสถานีพหลโยธิน ผู้โดยสารจึงต้องใช้เวลาเดินทางเพิ่มขึ้นอีกอย่างน้อย 20 นาที จากการตรวจสอบพบว่าเกิดจากระบบบ่อรับน้ำตัน ทำให้เกิดสัญญานเตือนให้หยุดรถชั่วคราวเพื่อตรวจสอบความปลอดภัยเป็นอันดับแรก โดยเจ้าหน้าที่สามารถแก้ไขและเดินรถได้ตามปกติตั้งแต่เวลา 6.00 น. ของวันรุ่งขึ้น
แหล่งข้อมูลอื่น

แผนที่จากเว็บไซต์บีอีเอ็ม เก็บถาวร 2023-04-30 ที่ เวย์แบ็กแมชชีน
| ด ค ก สถานีของรถไฟฟ้ามหานคร สายเฉลิมรัชมงคล |
| --- | --- |
ท่าพระ–บางซื่อ:  ท่าพระ   จรัญฯ 13  ไฟฉาย  บางขุนนนท์   บางยี่ขัน  สิรินธร  บางพลัด  บางอ้อ  บางโพ  เตาปูน  
บางซื่อ–หัวลำโพง:  บางซื่อ   กำแพงเพชร  สวนจตุจักร   พหลโยธิน   ลาดพร้าว   รัชดาภิเษก  สุทธิสาร  ห้วยขวาง  ศูนย์วัฒนธรรมแห่งประเทศไทย   พระราม 9  เพชรบุรี   สุขุมวิท   ศูนย์การประชุมแห่งชาติสิริกิติ์  คลองเตย  ลุมพินี  สีลม   สามย่าน  หัวลำโพง 
หัวลำโพง–หลักสอง:  วัดมังกร  สามยอด   สนามไชย  อิสรภาพ  ท่าพระ   บางไผ่  บางหว้า   เพชรเกษม 48  ภาษีเจริญ  บางแค  หลักสอง 
หลักสอง–พุทธมณฑล สาย 4 (โครงการ):  พุทธมณฑล สาย 2  ทวีวัฒนา  หนองแขม  พุทธมณฑล สาย 4 
ชั้นออกบัตรโดยสาร อยู่ใต้อุโมงค์ลอดทางแยกรัชดาภิเษก-ห้วยขวาง
ทางเข้า-ออกที่ 1
แผนผังบริเวณสถานี
ปราสาทมืด

| ปราสาทมืด |
| --- | --- |
สร้างโดย: บางกอกดราม่า
บทประพันธ์: จุลลดา ภักดีภูมินทร์
กำกับโดย: รุ้งรวี มณีเปรม และ ฉัตรชัย นาคสุริยะ
แสดงนำ: ณัฐรัฐ โมริส เลอกรอง ศรีริต้า เจนเซ่น
ดนตรีแก่นเรื่องเปิด: ความมืด - บอย พิษณุ นิ่มสกุล
ดนตรีแก่นเรื่องปิด: ไม่จำนนใจ - Gl
จำนวนตอน: 13 ตอน
การผลิต
ความยาวตอน: ศุกร์ - อาทิตย์ 20.20 น.
บริษัทผู้ผลิต: บริษัท บีอีซี-เทโร เอ็นเตอร์เทนเม้นท์ จำกัด (มหาชน)
ออกอากาศ
สถานีโทรทัศน์: สถานีวิทยุโทรทัศน์ไทยทีวีสีช่อง 3
ออกอากาศ: 18 กันยายน พ.ศ. 2552 – 11 ตุลาคม พ.ศ. 2552
ปราสาทมืด เป็นบทประพันธ์ของจุลลดา ภักดีภูมินทร์ เป็นเรื่องราวของหม่อมเจ้าหญิงผู้สูงศักดิ์ผู้หลบหนีหม่อมแม่ที่จะแต่งงาน มาเป็นพีเลี้ยงของ "คุณแจ๋ว" น้องสาวพิการของคุณหมอภรตผู้เฉยชาในปราสาทใหญ่แต่เต็มไปด้วยเรื่องลึกลับ เธอได้รับการปองร้ายจากแม่บ้าน "ป้าแช่ม" และลูกสาวคือ "กัญญา" โดยมีคุณหมอภะรตคอยช่วยเหลือจนสนิทสนมและแอบหลงรักกัน รวมทั้งยังได้รู้จักอีกทั้งไปมาหาสู่กับ “ศุลีมาศ” และ “วิษณุ” เจ้าของ ไร่สองพี่น้อง” กับ "พระองค์เจ้ารวิศักดิ์"
ละครโทรทัศน์

ถูกนำมาสร้างเป็นภาพยนตร์ 2 ครั้ง และนำมาสร้างเป็นละครโทรทัศน์ถึง 5 ครั้ง
ครั้งแรกใช้ชื่อเรื่องว่าปราสาทรัก สร้างโดยพิษณุภาพยนตร์ เมื่อ พ.ศ. 2511 เป็นภาพยนตร์ 16 ม.ม. วิจารณ์ ภักดีวิจิตร กำกับการแสดง นำแสดงโดย สมบัติ เมทะนี คู่ พิศมัย วิไลศักดิ์, อดุลย์ ดุลยรัตน์, ขวัญตา บัวเปลี่ยนสี, ชุมพร เทพพิทักษ์, เยาวเรศ นิสากร, อนุชา รัตนมาลย์, อภิญญา วีระขจร, อบ บุญติด, พร ไพโรจน์, สมจิตร ทรัพย์สำรวย เข้าฉายที่โรงภาพยนตร์เอ็มไพร์
ครั้งที่สอง, ถูกสร้างเป็นภาพยนตร์ เมื่อ พ.ศ. 2523 สร้างโดย ส.อาสนจินดา นำแสดงโดย นิรุตติ์ ศิริจรรยา, ภัทรา ไวซ์, เนาวรัตน์ ยุกตะนันทน์, วิไลวรรณ วัฒนพานิช, จุรี โอศิริ จากภาพยนตร์เรื่องนี้ส่งผลให้ ภัทรา ไวซ์ ได้รับรางวัลสุพรรณหงส์ทองคำ สาขานักแสดงสมทบหญิงยอดเยี่ยม ประจำปี 2523
ครั้งที่ 3 ทางสถานีโทรทัศน์สีกองทัพบกช่อง 5 เมื่อ พ.ศ. 2525 สร้างโดย กนกวรรณ ด่านอุดม นำแสดงโดย  นิรุตติ์ ศิริจรรยา, ภคินี อมราพิทักษ์, อภิชาติ หาลำเจียก, อัจฉรา รอดศาสตรา
ครั้งที่ 4 ทางสถานีโทรทัศน์สีกองทัพบกช่อง 7 เมื่อ พ.ศ. 2531 สร้างโดย ดาราวีดีโอ นำแสดงโดย พงษ์พัฒน์ วชิรบรรจง, ปรียานุช ปานประดับ, นิรุตติ์ ศิริจรรยา, วีรยุทธ รสโอชา, พิราวรรณ ประสพศาสตร์, สินี หงษ์มานพ, เจ้ากอแก้วประกายกาวิล ณ เชียงใหม่ ฯลฯ ออกอากาศทุกวันจันทร์-อังคาร เวลา 21.00 น.
ครั้งที่ 5 ทางสถานีวิทยุโทรทัศน์ไทยทีวีสีช่อง 3 เมื่อปี พ.ศ. 2537 สร้างโดย บริษัท ฮูแอนด์ฮู ของ วรายุฑ มิลินทจินดา กำกับการแสดงโดย ชูศักดิ์ สุธีรธรรม นำแสดงโดย วิลลี่ แมคอินทอช, ลลิตา ปัญโญภาส, มยุรฉัตร เหมือนประสิทธิเวช, กรรชัย กำเนิดพลอย, สมรัชนี เกษร, วินัย ไกรบุตร ฯลฯ ออกอากาศทุกวันจันทร์-อังคาร เวลา 20.30 น.
ครั้งที่ 6 ทางสถานีวิทยุโทรทัศน์ไทยทีวีสีช่อง 3 เมื่อปี พ.ศ. 2552 กำกับการแสดงโดย รุ้งรวี มณีเปรม และ ฉัตรชัย นาคสุริยะ นำแสดงโดย ณัฐรัฐ โมริส เลอกรอง, ศรีริต้า เจนเซ่น, พิษณุ นิ่มสกุล, ชาลิสา บุญครองทรัพย์, วิรากานต์ เสณีตันติกุล, โกสินทร์ ราชกรม ฯลฯ ออกอากาศทุกวันศุกร์-เสาร์-อาทิตย์ เวลา 20.30 น. เริ่มออกอากาศ วันศุกร์ที่ 18 กันยายน ถึง วันอาทิตย์ที่ 11 ตุลาคม 2552
รายชื่อนักแสดง

| ปี | พ> ศ. 2511 | พ> ศ. 2523 | พ> ศ. 2525 | พ> ศ. 2531 | พ> ศ. 2537 | พ> ศ. 2552 |
| --- | --- | --- | --- | --- | --- | --- |
| ออกอากาศทาง | ภาพยนตร์ | ภาพยนตร์ | ช่อง 5 | ช่อง 7 | ช่อง 3 | ช่อง 3 |
| ผู้สร้าง | พิษณุภาพยนตร์ | คณะเชนย์รัชดา | กนกวรรณ ด่านอุดม | ดาราวิดีโอ | ฮูแอนด์ฮู | บีอีซี-เทโร |
| บทโทรทัศน์ |  | - | รพีพร | ปราณประมูล | ลายสรวง | ฐาน-วดี สถิตยุทธการ |
| ผู้กำกับการแสดง | วิจารณ์ ภักดีวิจิตร |  | สอาด เปี่ยมพงษ์สานต์ | จรูญ ธรรมศิลป์ | ชูศักดิ์ สุธีรธรรม | รุ้งรวี มณีเปรม ฉัตรชัย นาคสุริยะ |
| นายแพทย์ภะรต ภารตรักษ์ | สมบัติ เมทะนี |  | นิรุตติ์ ศิริจรรยา | พงษ์พัฒน์ วชิรบรรจง | วิลลี่ แมคอินทอช | ณัฐรัฐ โมริส เลอกรอง  |
| หม่อมเจ้าหญิงอุมารังษี อิศรา | พิศมัย วิไลศักดิ์ |  | ภคินี อมราพิทักษ์ | ปรียานุช ปานประดับ | ลลิตา ปัญโญภาส | ศรีริต้า เจนเซ่น |
| พระองค์เจ้ารวิศักดิ์เทวัญ | อดุลย์ ดุลยรัตน์ |  | อภิชาติ หาลำเจียก | วีรยุทธ รสโอชา | กรรชัย กำเนิดพลอย | พิษณุ นิ่มสกุล |
| กัญญา | ขวัญตา บัวเปลี่ยนสี | เปียทิพย์ คุ้มวงศ์ | อัจฉรา รอดศาสตรา | สุรัตนา ข้องตระกูล | มธุรส เลิศศักดา | ชาลิสา บุญครองทรัพย์ |
| ศุลีมาศ | เยาวเรศ นิสากร |  | รสริน จันทรา | อรุโณทัย จิตตรีขันธ์ | สมรัชนี เกษร | วิรากานต์ เสณีตันติกุล |
| วิษณุ | ชุมพร เทพพิทักษ์ |  | สมมาตร ไพรหิรัญ | เอกกวี ภักดีวงษ์ | วินัย ไกรบุตร | โกสินทร์ ราชกรม |
| นางแช่ม | สมศรี อรรถจินดา |  | กัณฑรีย์ นาคประภา | รจิต ภิญโญวนิช | มยุรฉัตร เหมือนประสิทธิเวช | ภรผกา เสียงสมบุญ |
| คุณแจ๋ว |  |  | ปรารถนา สัชฌุกร | อรชุมา ธรรมกามี | พวงเพชร ห้าวหาญ | สุพัณณิตา ก่อเกษมวงศ์ |
| เสด็จในกรมฯ |  |  | - | - | - | สุรศักดิ์ ชัยอรรถ |
| หม่อมอร อิศรา |  |  | เปียทิพย์ คุ้มวงศ์ | พิราวรรณ ประสพศาสตร์ | อรสา พรหมประทาน | สรวงสุดา ลาวัณย์ประเสริฐ |
| แม่ทิพย์ | สมจิตต์ ทรัพย์สำรวญ |  | สุพรรณ บูรณะพิมพ์ | สินี หงษ์มานพ | สุกัญญา นาคสนธิ์ | ชนานา นุตาคม |
| พิมพ์ทิพย์ | อภิญญา วีระขจร |  | ปาริฉัตร ไพรหิรัญ | สินี หงษ์มานพ | พวงเพชร ห้าวหาญ | มารี เออเจนี เลอเลย์ |
| นายเมฆ / นายเม้ง |  |  | วุฒิ คงคาเขตร | จีรศักดิ์ ปิ่นสุวรรณ | บู๊ วิบูลย์นันท์ | กล้วย เชิญยิ้ม |
| หม่อมเจ้าพงศ์อิศรา อิศรา |  |  | อมร ศาตะเมฆ | - | - | การิน ศตายุ |
↑   https://www.facebook.com/119423219906875/posts/pfbid02bUddSuR8b3NRdCUKuSTmKK4wa6MFqnDqTg8N7rmUtLj8vzoLyAzhRx69L27uD6mdl/
วิศวกรรมชีวเวช

วิศวกรรมชีวการแพทย์ หรือ วิศวกรรมชีวเวช (อังกฤษ: Biomedical Engineering) หรือ วิศวกรรมการแพทย์ (อังกฤษ: Medical Engineering) เป็นสาขาวิชที่นำเอาความรู้ทางด้าน วิศวกรรมศาสตร์ และวิทยาศาสตร์การแพทย์ มาประยุกต์ใช้ร่วมกัน เพื่อออกแบบ สร้างหรือพัฒนาซอฟต์แวร์ อุปกรณ์ หรือเครื่องมือทางการแพทย์ที่ได้มาตรฐาน สามารถใช้งานได้จริง รวมถึงการศึกษาค้นคว้าเทคโนโลยีใหม่ ๆ ที่มีความซับซ้อน และต้องการขั้นตอนการผลิตที่มีมาตรฐาน และ ประสิทธิภาพสูง
กลุ่มบริษัทไทยซัมมิท

| --- | --- |
ประเภท: เอกชนเป็นเจ้าของ
อุตสาหกรรม: การผลิต
ก่อตั้ง: พ.ศ.2520
สำนักงานใหญ่: 4/3 หมู่ที่ 1 ถนนบางนา-ตราด กม.16 ตำบลบางโฉลง อำเภอบางพลี จังหวัดสมุทรปราการ
พื้นที่ให้บริการ: ทั่วโลก
บุคลากรหลัก: สมพร จึงรุ่งเรืองกิจ, ประธานบริษัทและประธานเจ้าหน้าที่บริหาร 
ผลิตภัณฑ์: ชิ้นส่วนรถยนต์
พนักงาน: 150,000
เว็บไซต์: www.thaisummit.co.th/en
กลุ่มบริษัทไทยซัมมิท เป็นบริษัทการผลิตของไทย โดยเป็นผู้ผลิตรถยนต์ รถจักรยานยนต์ เครื่องใช้ไฟฟ้าและเครื่องจักรการเกษตร ก่อตั้งในปี พ.ศ. 2520 สำนักงานใหญ่ตั้งอยู่ในจังหวัดสมุทรปราการ นอกจากนี้ยังมีสถานที่ผลิตที่นิคมอุตสาหกรรมแหลมฉบัง จังหวัดนครนายก จังหวัดระยองและจังหวัดสมุทรปราการ อีกทั้งมีสถานที่ผลิตนอกประเทศ เช่น มาเลเซีย อินโดนีเซีย เวียดนาม จีน อินเดีย ญี่ปุ่นและสหรัฐอเมริกา
เจ้าของ

ไทยซัมมิทเป็นบริษัทที่มีเอกชนถือครองและครอบครัว "จึงรุ่งเรืองกิจ" เป็นเจ้าของ ซึ่งมี นางสาวชนาพรรณ จึงรุ่งเรืองกิจ ลูกสาวคนโตของ นางสมพร จึงรุ่งเรืองกิจ เป็นผู้บริหารหลัก ส่วนหุ้นที่เหลือมีบุตรธิดาทั้ง 5 คนเป็นเจ้าของร่วมกับนางสมพร โดยกรรมการบริหารบริษัท ประกอบด้วย
นางสมพร จึงรุ่งเรืองกิจ
นางสาวชนาพรรณ จึงรุ่งเรืองกิจ
นายธนาธร จึงรุ่งเรืองกิจ
นางสาวรุจิรพรรณ จึงรุ่งเรืองกิจ
นายสกุลธร จึงรุ่งเรืองกิจ
นายบดินทร์ธร จึงรุ่งเรืองกิจ
รายได้ปี พ.ศ. 2562 บริษัท ไทยซัมมิท ออโตพาร์ท อินดัสทรี จำกัด มีรายได้รวม 4,467,478,810.42 บาท เพิ่มขึ้นจากปี พ.ศ. 2561 ซึ่งมีรายได้รวมอยู่ที่ 3,106,195,758.22 บาท
แหล่งข้อมูลอื่น

Thai Summit Group เก็บถาวร 2020-09-29 ที่ เวย์แบ็กแมชชีน
พระที่นั่งจักรีมหาปราสาท

| พระที่นั่งจักรีมหาปราสาท |
| --- | --- |
Chakri Maha Prasat


ข้อมูลทั่วไป
ประเภท: พระที่นั่งภายในพระบรมมหาราชวัง
สถาปัตยกรรม: ผสมระหว่างสถาปัตยกรรมไทยและสถาปัตยกรรมตะวันตก (วิกตอเรีย)
เมือง: เขตพระนคร, กรุงเทพมหานคร
ประเทศ: ประเทศไทย
เริ่มสร้าง: พ.ศ. 2419
ผู้สร้าง: พระบาทสมเด็จพระจุลจอมเกล้าเจ้าอยู่หัว
การออกแบบและการก่อสร้าง
สถาปนิก: จอห์น คลูนิช (สถาปนิกชาวอังกฤษ) เจ้าพระยาภาณุวงศ์มหาโกษาธิบดี (แม่กอง) พระยาเวียงในนฤบาล (ผู้กำกับดูแล)


 โบราณสถานที่ขึ้นทะเบียนโดยกรมศิลปากร
เป็นส่วนหนึ่งของ: หมู่พระที่นั่งจักรีมหาปราสาท
เลขอ้างอิง: 0005574
 
 
 
พระที่นั่งจักรีมหาปราสาท เป็นพระที่นั่งแปดในหมู่พระที่นั่งจักรีมหาปราสาท ภายในพระบรมมหาราชวัง โดยพระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้สร้างขึ้นเมื่อ พ.ศ. 2419 ตั้งอยู่ระหว่างพระมหามณเฑียรกับพระมหาปราสาท ประกอบด้วย ปราสาท 3 องค์ ทอดตัวจากทิศตะวันออกไปทิศตะวันตก แต่ละองค์เชื่อมต่อกันด้วยมุขกระสันโดยตลอด
พระที่นั่งจักรีมหาปราสาท เมื่อปี พ.ศ. 2566
พระที่นั่งจักรีมหาปราสาท มีความโดดเด่นกว่าพระที่นั่งในหมู่พระที่นั่งจักรีมหาปราสาทอื่น ๆ เนื่องจากเป็นผสมผสานระหว่างสถาปัตยกรรมไทยกับสถาปัตยกรรมตะวันตก โดยตัวอาคารพระที่นั่งมีรูปแบบสถาปัตยกรรมตะวันตก แต่หลังคาพระที่นั่งเป็นรูปแบบสถาปัตยกรรมไทย จนเป็นที่มาของชื่อ "ฝรั่งสวมชฎา"
เนื่องจากความเป็นสถาปัตยกรรมที่มีความโดดเด่นกว่าพระที่นั่งอื่น ๆ ทำให้ปัจจุบันพระที่นั่งจักรีมหาปราสาทกลายเป็นหนึ่งในจุดดึงดูดสำคัญที่สุดของพระบรมมหาราชวัง เป็นหนึ่งในสถานที่ที่สำคัญที่สุดในพระบรมมหาราชวัง เช่นเดียวกับพระพุทธมหามณีรัตนปฏิมากร ในพระอุโบสถวัดพระศรีรัตนศาสดาราม
ประวัติ

พระที่นั่งจักรีมหาปราสาทเป็นพระที่นั่งที่พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้สร้างขึ้นเพื่อเป็นท้องพระโรง ใน พ.ศ. 2419 ภายหลังเสด็จประพาสสิงคโปร์และชวา โปรดเกล้าฯ ให้จ้างนายจอห์น คลูนิส ชาวอังกฤษ สถาปนิกจากสิงคโปร์ เป็นนายช่างหลวงออกแบบพระที่นั่ง นายเฮนรี คลูนิช โรส เป็นนายช่างผู้ช่วย โดยมีเจ้าพระยาภาณุวงศ์มหาโกษาธิบดี (ท้วม บุนนาค) เป็นแม่กอง พระยาเวียงในนฤบาลเป็นผู้กำกับดูแลการทุกอย่าง และพระประดิษฐการภักดีเป็นผู้ตรวจกำกับบัญชีและของทั้งปวง พระบาทสมเด็จพระจุลจอมเกล้าเจ้าอยู่หัวทรงประกอบพิธีวางศิลาฤกษ์เมื่อวันที่ 7 พฤษภาคม พ.ศ. 2419
เดิมมีพระที่นั่งต่าง ๆ เรียงต่อเนื่องกันรวม 11 องค์ ปัจจุบันเหลืออยู่เพียง 3 องค์ คือ พระที่นั่งจักรีมหาปราสาท พระที่นั่งมูลสถานบรมอาสน์ และพระที่นั่งสมมติเทวราชอุปบัติ ซึ่งพระที่นั่งทั้งอีก 2 องค์ที่กล่าวถึงนั้นได้รื้อลงแล้วสร้างใหม่ในสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร ทั้งนี้ ในพ.ศ. 2542 ได้มีโครงการสร้างพระที่นั่งจักรีมหาปราสาทส่วนต่อเติมในพื้นด้านหลัง เพื่อใช้ในการพระราชทานเลี้ยงต้อนรับพระราชอาคันตุกะ แล้วเสร็จในเดือนมิถุนายน พ.ศ. 2549
เริ่มแรกนั้นพระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้สร้างพระที่นั่งองค์ใหม่เป็นแบบตะวันตก แต่สมเด็จเจ้าพระยาบรมมหาศรีสุริยวงศ์ (ช่วง บุนนาค) กราบบังคมทูลขอให้ทำเป็นปราสาท จึงทรงพระกรุณาโปรดเกล้าฯ ให้เปลี่ยนทรงหลังคาเป็นหลังคายอดปราสาท 3 ยอดเรียงกันตามสถาปัตยกรรมไทย และเสด็จยกยอดปราสาทใน พ.ศ. 2421 มีการเฉลิมพระราชมนเฑียรใน พ.ศ. 2425 ทรงพระกรุณาโปรดเกล้าฯ พระราชทานนามว่า พระที่นั่งจักรีมหาปราสาท
พระที่นั่งองค์นี้ชั้นบนสุดเป็นที่ประดิษฐานพระบรมอัฐิของพระมหากษัตริย์และพระมเหสีตั้งแต่พระบาทสมเด็จพระจอมเกล้าเจ้าอยู่หัว เป็นต้นมา เป็นที่เสด็จฯออกให้คณะทูตานุทูต ข้าราชการชั้นสูงเข้าเฝ้า หรือรับรองแขกผู้มีเกียรติ ภายในพระที่นั่งเป็นที่ประดิษฐาน พระที่นั่งพุดตานถม ซึ่งเป็นพระราชอาสน์ราชบัลลังก์ประจำพระที่นั่งจักรีมหาปราสาท  องค์พระที่นั่งทำด้วยไม้หุ้มเงินถมลงยาทาทองซึ่งเรียกว่า ถมตะทอง  นับได้ว่าเป็นเครื่องถมทองชิ้นใหญ่ที่สุดในประเทศไทย
โคมไฟแชนเดอเลียร์ขนาดใหญ่ภายในพระที่นั่งนั้น ที่จริงแล้วมิใช่สั่งมาโดยตรง สมเด็จเจ้าพระยาบรมมหาศรีสุริยวงศ์ (ช่วง บุนนาค) ได้สั่งมาที่บ้านของตนเอง แต่ปรากฏว่าโคมนั้นมีขนาดใหญ่เกินไป ท่านจึงนำมาถวายแด่พระบาทสมเด็จพระจุลจอมเกล้าเจ้าอยู่หัว
พระที่นั่งจักรีมหาปราสาทยังเป็นสถานที่แห่งแรกในประเทศไทยที่มีการใช้ไฟฟ้าเป็นครั้งแรกอีกด้วย ด้วยเหตุที่ว่าสมเด็จพระเจ้าบรมวงศ์เธอ กรมพระยาเทวะวงศ์วโรปการ ได้ทอดพระเนตรเห็นแสงไฟฟ้านั้นที่ประเทศทางตะวันตก และมีพระราชประสงค์ที่จะมาใช้ในประเทศไทย
พระที่นั่งจักรีมหาปราสาท เป็นสถานที่ซึ่งพระมหากษัตริย์ไทยทรงใช้ในการรับรองผู้นำเอเปค ทั้งในการประชุมในปี พ.ศ. 2546 และ พ.ศ. 2565
สถาปัตยกรรม

พระที่นั่งจักรีมหาปราสาทเป็นพระที่นั่ง 3 ชั้นสถาปัตยกรรมแบบผสมผสานระหว่างไทยและตะวันตก แต่หลังคาเป็นยอดปราสาทแบบไทยมีมุข 3 มุข
ภายในพระที่นั่ง

ภายในพระที่นั่งจะประกอบไปด้วย
ภายในพระที่นั่ง > พระที่นั่งองค์ตะวันออก

ชั้นบนเป็นที่ประดิษฐานปูชนียวัตถุที่สำคัญของพระมหากษัตริย์
ชั้นกลางเป็นห้องรับรองพระราชอาคันตุกะภายในประดิษฐานพระบรมสาทิสลักษณ์พระบาทสมเด็จพระจุลจอมเกล้าเจ้าอยู่หัว สมเด็จพระศรีพัชรินทราบรมราชินีนาถ พระบรมราชชนนีพันปีหลวง และพระราชโอรส 5 พระองค์
ชั้นล่างเป็นห้องสำหรับพระบรมวงศานุวงศ์ลงนามถวายพระพรและเป็นห้องสำหรับราชองครักษ์
ภายในพระที่นั่ง > พระที่นั่งองค์กลาง

ชั้นบนเป็นสถานที่ประดิษฐานพระบรมอัฐิของรัชกาลที่ 4 ถึงรัชกาลที่ 9 และสมเด็จพระบรมราชินีในรัชกาลที่ 4 รัชกาลที่ 5 และรัชกาลที่ 7
ชั้นกลางเป็นท้องพระโรงหน้า
ชั้นล่างเป็นห้องสำหรับกองทหารรักษาการณ์
ภายในพระที่นั่ง > พระที่นั่งองค์ตะวันตก

ชั้นบนเป็นหอพระอัฐิของพระมเหสีและพระบรมวงศานุวงศ์ชั้นผู้ใหญ่
ชั้นกลางเป็นออฟฟิตหลวงในสมัยรัชกาลที่ 5 ปัจจุบันเป็นสถานที่รอเข้าเฝ้าของพระราชอาคันตุกะ
ชั้นล่างเป็นห้องเก็บของและห้องสมุด
ภายในพระที่นั่ง > มุขกระสันด้านตะวันออก

ชั้นบนประดิษฐานพระบรมสาทิสลักษณ์ของรัชกาลที่ 1 ถึงรัชกาลที่ 9 รวมทั้งพระบวรสาทิสลักษณ์ของพระบาทสมเด็จพระปิ่นเกล้าเจ้าอยู่หัว
ชั้นกลางเป็นที่สำหรับรับรองพระราชอาคันตุกะ
ชั้นล่างเป็นพิพิธภัณฑ์แสดงเครื่องอาวุธโบราณ
ภายในพระที่นั่ง > มุขกระสันด้านตะวันตก

ชั้นบนประดิษฐานพระสาทิสลักษณ์ของพระอัครมเหสี 6 พระองค์
ชั้นกลางเป็นที่สำหรับรับรองพระราชอาคันตุกะ
ชั้นล่างเป็นพิพิธภัณฑ์แสดงเครื่องอาวุธโบราณ
ภายในพระที่นั่ง > ท้องพระโรงกลาง

ท้องพระโรงกลางกว้าง 12.70 เมตร ยาว 24 เมตรเพดานสูง 14 เมตรภายในประดิษฐานพระที่นั่งพุดตานถมซึ่งเป็นพระราชอาสน์ประจำพระที่นั่งซึ่งกางกั้นด้วยนพปฎลมหาเศวตฉัตรใช้เป็นสถานที่สำหรับออกให้คณะทูตานุทูตเฝ้ารวมทั้งถวายพระราชสาสน์ตราตั้งและถวายพระพรชัยมงคลในโอกาสสำคัญ ๆ ภายในท้องพระโรงกลางนี้ประดิษฐานพระราชบัลลังก์ประจำพระที่นั่ง มีชื่อว่า พระที่นั่งพุดตานถม
พระที่นั่งจักรีมหาปราสาท
พระที่นั่งมูลสถานบรมอาสน์
พระที่นั่งสมมติเทวราชอุปบัติ
พระที่นั่งดำรงสวัสดิ์อนัญวงศ์
พระที่นั่งนิพัทธพงศ์ถาวรวิจิตร
พระที่นั่งบรมราชสถิตยมโหฬาร
พระที่นั่งอมรพิมานมณี
พระที่นั่งสุทธาศรีอภิรมย์
พระที่นั่งบรรณาคมสรณี
พระที่นั่งปรีดีราชวโรทัย
พระที่นั่งเทพดนัยนันทยากร
สวนสวรรค์
และเพิ่มมาอีก1องค์คือ
พระที่นั่งเทวารัณยสถาน
เหตุการณ์สำคัญ > พระราชพิธีอภิเษกสมรสของพระเจ้าลูกยาเธอ พระองค์เจ้าอาภากรเกียรติวงศ์

พระราชพิธีอภิเษกสมรสระหว่างพระเจ้าลูกยาเธอ พระองค์เจ้าอาภากรเกียรติวงศ์ (พระยศในขณะนั้น) และหม่อมเจ้าทิพยสัมพันธ์ (พระยศในขณะนั้น) จัดขึ้นในวันพฤหัสบดีที่ 28 กุมภาพันธ์ พ.ศ. 2444 ณ พระที่นั่งจักรีมหาปราสาท โดยพระบาทสมเด็จพระจุลจอมเกล้าเจ้าอยู่หัวเสด็จพระราชดำเนินมาทรงเป็นองค์ประธานและพระราชทานน้ำสังข์
เหตุการณ์สำคัญ > พระราชพิธีอภิเษกสมรสของสมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี

พระราชพิธีอภิเษกสมรสระหว่างสมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี(พระยศในขณะนั้น) และเรืออากาศโทวีระยุทธ ดิษยะศริน (ยศในขณะนั้น) จัดขึ้นในวันพฤหัสบดีที่ 7 มกราคม พ.ศ. 2525 ณ พระที่นั่งจักรีมหาปราสาท สมเด็จพระศรีนครินทราบรมราชชนนีทรงหลั่งน้ำพระพุทธมนต์เทพมนต์พระราชทานสมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี(พระยศในขณะนั้น)และเรืออากาศโท วีระยุทธ ดิษยะศริน หลังจากนั้น กราบถวายบังคมพระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และกราบเคารพ พลอากาศตรี ประหยัด ดิษยะศริน และนางวิจิตรา ดิษยะศริน และถวายคารวะแด่สมเด็จพระบรมวงศ์ ตามลำดับ หลังจากนั้นเสด็จพระราชดำเนินออกประทับ ณ มุขกระสันตะวันออก ห้องพระบรมรูปรัชกาลที่ 1 ฯลฯ ทรงพระกรุณาโปรดเกล้าฯให้สมเด็จพระเจ้ลูกเธอ เจ้าฟ้าจุฬาภรณวลัยลักษณ์ อัครราชกุมารีทรงลงพระนาม และเรืออากาศโท วีระยุทธ ดิษยะศริน พร้อมทั้งทรงพระกรุณาโปรดเกล้าฯ ให้สักขีลงนามในทะเบียนนั้นด้วย หลังจากนั้นเสด็จพระราชดำเนินไปยังท้องพระโรงกลางทรงพระกุณาโปรดเกล้าฯ ให้เลขาธิการพระราชวังอ่านประกาศการพระราชพิธีอภิเษกสมรสจากนั้นพระราชทานเหรียญรัตนาภรณ์แก่เรืออากาศโท วีระยุทธ ดิษยะศริน พลเอก เปรม ติณสูลานนท์ นายกรัฐมนตรีในขณะนั้น กราบบังคมทูลถวายพระพรมงคล จบแล้ว พลเอก เปรม ติณสูลานนท์ นายกรัฐมนตรีในขณะนั้น พลอากาศเอก หะริน หงสกุล ประธานรัฐสภาในขณะนั้น นายบัญญัติ สุชีวะ ประธานศาลฎีกาในขณะนั้น และนายสัญญา ธรรมศักดิ์ ประธานองคมนตรีในขณะนั้น ถวายของขวัญแด่สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี
แหล่งข้อมูลอื่น

แผนที่และภาพถ่ายทางอากาศของ พระที่นั่งจักรีมหาปราสาท
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°45′00″N 100°29′29″E﻿ / ﻿13.750041°N 100.491343°E﻿ / 13.750041; 100.491343
สมัยเมื่อกรุงเทพมหานครยังเป็นจังหวัดพระนครอยู่นั้น กรมศิลปากรได้กำหนดให้ใช้รูปพระที่นั่งจักรีมหาปราสาท เป็นตราประจำจังหวัด
ท้องพระโรงกลาง สมัยรัชกาลที่ 5
สกุลกระแตหางขนนก

Genus of mammals
| สกุลกระแตหางขนนก ช่วงเวลาที่มีชีวิตอยู่: 34–0Ma  PreꞒ Ꞓ O S D C P T J K Pg N      Early Oligocene - Present |
| --- | --- |


การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์เลี้ยงลูกด้วยนม Mammalia
อันดับ:: Scandentia 
วงศ์:: Ptilocercidae  Lyon, 1913
สกุล:: สกุลกระแตหางขนนก  J. E. Gray, 1848

ชนิดต้นแบบ
Ptilocercus lowii J. E. Gray, 1848
Species
 Ptilocercus lowii  †Ptilocercus kylin
สกุลกระแตหางขนนก หรือ Ptilocercus เป็นสกุลของอันดับกระแตและเป็นสมาชิกเพียงสกุลเดียวของวงศ์ Ptilocercidae
อนุกรมวิธาน

สกุลในปัจจุบัน (และวงศ์) มีอยู่สปีชีส์เดียวคือกระแตหางขนนก (Ptilocercus lowii) อย่างไรก็ตามสกุลนี้ถือว่าเก่าแก่มากและถือเป็นสกุลกระแตที่ดั้งเดิมที่สุด ในปี พ.ศ. 2559 มีการระบุสปีชีส์ใหม่จากจีนซึ่งมีอายุย้อนไปถึงช่วงอายุโอลิโกซีนตอนต้นเมื่อประมาณ 34 ล้านปีก่อน สปีชีส์ Ptilocercus kylin มีความคล้ายคลึงกับสิ่งมีชีวิตอย่างน่าทึ่งมากจนสามารถถือได้ว่าเป็นสิ่งมีชีวิตที่เป็นพี่น้องกัน สิ่งนี้ชี้ให้เห็นว่า Ptilocercidae มีวิวัฒนาการโดยแทบไม่มีการเปลี่ยนแปลงใดๆ เลยในช่วงหลายล้านปี
เนินทราย

เนินทราย
เนินทราย (อังกฤษ: Sand dune) เป็นลักษณะทางธรณีสัณฐานที่คล้ายกับเนิน เกิดกับทรายโดยการกระทำของลม (Aeolian process) จะมีขนาดและรูปร่างที่ต่างกัน  เนินทรายส่วนใหญ่ทิศทางที่ไปตามแนวที่ต้านลมจะมีลักษณะลาด ส่วนด้านที่อยู่ปลายลมจะชัน ร่องที่อยู่ระหว่างเนินทรายเราจะเรียกว่า Slack  นอกจากเราจะพบเนินทรายในทะเลทรายแล้ว ยังสามารถพบได้ที่ตามแนวฝั่งทะเลลาดต่ำ ที่น้ำทะเลขึ้นเต็มที่ ริมฝั่งแม่น้ำหรือตามชายฝั่งขนาดใหญ่ และบริเวณที่ถูกปกคลุมด้วยทรายที่แห้งเป็นจำนวนมากในบางฤดู
รูปร่างของเนินทราย

Crescentic  dunes จะพบในพื้นที่ที่ปริมาณทรายค่อนข้างน้อย  เนินทรายจะวางตัวไปตามทิศทางขนานกับลม ลักษณะของเนินที่ได้จะคล้ายกับรูปพระจันทร์เสี้ยว บ้างจึงเรียกว่า เนินทรายรูปพระจันทร์เสี้ยว (Barchan dune)
Longitudinal/Linear  dunes ลักษณะของเนินทรายจะได้สันที่ค่อนข้างเป็นเส้นตรง เกิดจากมีลมมากระทำใน 2 ทิศทางหลัก ซึ่งแกนยาวจะขนานไปตามทิศทางลม บ้างเรียกว่า Seif dune
Star dunes ลักษณคล้ายรูปดาว มีสันแยกออกจากจุดศูนย์กลาง เกิดจากมีลมมากระทำในหลายทิศทาง
Parabolic dunes ลักษณะจะคล้ายกับตัว U ตะกอนที่ได้เป็นตะกอนทรายจาก Glacial outwash (ธารน้ำแข็งที่เอาตะกอนมา แล้วมาละลายตกสะสมร่วมกัน)
Transverse dunes ลักษณะจะเป็นสันทรายวางตั้งฉากกับทิศทางลม เนื่องจากลมที่พัดมานั้นมีความแรงในทิศทางใดทิศทางหนึ่งเท่านั้น
ชนิดของเนินทราย

Sub-aqueous dunes
Lithified dunes
Coastal dunes
Ecological succession on coastal dunes
อันดับวานร

| อันดับวานร ช่วงเวลาที่มีชีวิตอยู่: สมัยพาลีโอซีน-ปัจจุบัน, 65> 9–0Ma  PreꞒ Ꞓ O S D C P T J K Pg N      |
| --- | --- |


การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์เลี้ยงลูกด้วยนม Mammalia
Mirordo-mb:: Primatomorpha 
อันดับ:: อันดับวานร 

อันดับย่อย
 Strepsirrhini   Haplorrhini  †Altiatlasius 

แผนที่แสดงการกระจายพันธุ์ของไพรเมตรอบโลก ที่ไม่ใช่มนุษย์
ชื่อพ้อง
 Plesiadapiformes (แคลดิสติกส์รวมทั้งไพรเมต)
อันดับวานร หรือ อันดับไพรเมต (อังกฤษ: primate) เป็นอันดับของสัตว์เลี้ยงลูกด้วยน้ำนม อันได้แก่ สัตว์จำพวกลีเมอร์, ลิง และลิงไม่มีหาง ซึ่งรวมถึงมนุษย์ด้วย มีชื่อสามัญเรียกกันโดยทั่วไปว่า ไพรเมต จึงกล่าวได้ว่าสามารถพบไพรเมตได้ทั่วโลก โดยไพรเมตที่ไม่ใช่มนุษย์ ส่วนใหญ่จะอยู่ในแอฟริกา, ตอนล่างของทวีปเอเชีย, อเมริกากลาง และอเมริกาใต้ แต่จะพบไพรเมตอยู่เพียงไม่กี่ชนิดในแถบตอนเหนือของทวีปเอเชีย จนถึงตอนเหนือของญี่ปุ่น หรือตอนเหนือของอเมริกา และเม็กซิโก โดยที่ไม่พบในทวีปยุโรป และทวีปโอเชียเนีย โดยใช้ชื่อวิทยาศาสตร์ว่า Primates